На основу Јавног конкурса за финансирање пројеката удружења грађана средствима буџета Општине Димитровград за 2017. годину,бр. 400-253/2017-16 од 28.02.2017. године

закључује се

**УГОВОР О РЕАЛИЗАЦИЈИ ПРОЈЕКАТА УДРУЖЕЊА ЗА 2017. годину**

између:

Општине Димитровград, Димитровград, Балканска бр.2, коју заступа председник општине Владица Димитров, с једне стране,

и

Ловачко удружење „Видлич“, Десанка Максимовић бр. 23, ПИБ: 101045923  (у даљем тексту: Корисник средстава), кога заступа Славољуб Маноилов, председник удружења, с друге стране.

Члан 1.

Предмет уговора је финансирање пројеката удружења „Ловачко удружење Видлич“, средствима буџета Општине Димитровград, на основу Јавног Конкурса за финансирање пројеката удружења средствима буџета Општине Димитровград за 2017. годину број 400-253/2017-16, пријаве Корисника средстава на Јавни конкурс, заведене под бројем 400-287/2017 и Закључка Општинског већа Општине Димитровград бр.06-29/2017-15/45-21.3 од 16.03.2017. године.

Члан 2.

Средства за финансирање пројеката по овом уговору обезбеђена су у буџету Општине Димитровград за 2017. годину, у оквиру раздела 5 локална самоуправа, глава 5 – општинска управа, програм 15 локална самоуправа, пројекат : Дотације удружењима грађана, Функција 860, позиција 304, економска класификација 481 дотације невладиним организацијама.

Члан 3.

Овај уговор се примењује за календарску 2017.годину.

Члан 4.

Општина Димитровград одобрава Кориснику средства у износу од 190.000,00 динара (словима: стодеведесетхиљада динара).

Пројекат обухвата период од 01.01 – 31.12.2017. године.

Исплата средстава врши се на рачун Корисника средстава број 325950080000220918 по основу писаног захтева. Одобрена средства из става 1. овог члана могу да користи искључиво за намену предвиђену Пројектом, а њихова спецификација је приказана у буџету, који је саставни део овог уговора (прилог).

Члан 5.

Корисник средстава је приликом спровођења Пројекта обавезан да реализује све обавезе према позитивним прописима, које проистичу из коришћења наменског износа додељеног од стране општине Димитровград у циљу спровођења Пројекта.

Члан 6.

Општина Димитровград се обавезује да ће вршити пренос средстава из члана 4. овог уговора, а Корисник средстава се обавезује да наведена средства користи искључиво за намене из овог уговора.

**Контрола реализације Пројекта**

Члан 7.

Корисник средстава је дужан да лицу овлашћеном испред Општине Димитровград омогући увид у реализацију Пројекта, што подразумева стављање на располагање свих потребних информација, документације и образложења у вези са Пројектом.

Члан 8.

Корисник средстава је дужан да Општини Димитровград достави Завршни финансијски извештај који обухвата целокупан период реализације Пројекта, најкасније 45 дана по истеку (по завршетку годишњег Пројекта) године у којој су средстава одобрена.

Члан 9.

Корисник средстава је у обавези да Општини достави ванредни финансијски извештај о утрошеним средствима на реализацији пројекта, када то од њега затражи Општина, у року од 7 дана од дана достављања писменог захтева од стране Општине Димитровград.

Члан 10.

Корисник средстава је дужан да извештаје доставља на формату-обрасцу одеђеном од стране Општине Димитровград.

Члан 11.

Општина Димитровград даје обавезујуће смернице и упутства у циљу регулисање спорних питања пројеката.

Члан 12.

Све измене и допуне овог уговора врше се у писменој форми, путем Анекса. Уговорна страна која предлаже измену и/или допуну овог уговора дужна је да предлог истих у писменој форми достави другој уговорној страни.

**Престанак важења уговора**

Члан 13.

Уговор престаје истеком рока на који је закључен.Уговор може престати и пре истека рока на који је закључен, и то:

1. Једностраним раскидом, изјавом воље од стране Општине Димитровград у следећим случајевима:
   1. Уколико у току 2017. године дође до Измене Одлуке о буџету Општине Димитровград за 2017. годину, у глави 5, економска класификација 481 – дотације невладиним организацијама, односно ако се у току године примања буџета смање, сагласно члану 26. Одлуке о буџету општине Димитровград за 2017. годину
   2. Уколико Општина Димитровград на основу извештаја из чланова 7 - 11. овог Уговора, утврди да се План не спроводи у складу са овим уговором и да се одобрена средства из буџета Општине Димитровград користе ненаменски, односно не користе за активности дефинисане овим уговором;
   3. Уколико Корисник средстава не доставља извештаје из чланова 7 - 11, на начин утврђен овим Уговором.
2. Писменим споразумом уговорних страна.

Члан 14.

У случају једностраног раскида Уговора, Корисник средстава је дужан да изврши повраћај целокупног износа додељених средстава из члана 4. овог уговора, увеђаним за законску затезну камату, у року од 30 дана од дана раскида овог уговора, осим у случају наведеним у подтачки 1.1.

У случају споразумног раскида Уговора, и у случају наведеним у подтачки 1.1., истим ће бити дефинисана међусобна права и обавезе, у погледу повраћаја додељених средстава, у складу са Законом.

У случају да корисник средстава врши злоупотребу права из закљученог уговора, као и у случају непоступања по захтеву из претходног става овог члана за враћање додељених средстава у буџет Општине Димитровград, Општина Димитровград ће покренути одговарајући поступак пред надлежним судом због кршења уговорних одредаба, злоупотребу и ненаменско трошење средстава.

Уколико се правоснажном одлуком надлежног суда утврди да је корисник средстава буџета Општине Димитровград вршио злоупотребе или ненаменско коришћење средстава, истом се по новим конкурсима и за нове планове не могу додељивати средства из буџета Општине Димитровград у наредне 3 године, рачунајући од године у којој је донета правоснажна одлука.

Члан 15.

Корисник средстава има право да, уз сагласност Општине Димитровград, ангажује трећа лица (правна или физичка), ради спровођења појединих активности Пројекта.

Члан 16.

Овај Уговор сматра се закљученим даном потписивања од стране овлашћених лица обе уговорне стране, а примењује се у периоду дефинисаном у члану 4. овог Уговора.

Члан 17.

У случају евентуалног спора који настане у реализацији овог уговора, уговорне старне ће исти настојати да реше споразумно, у супротном спор ће се решавати пред надлежним судом.

Члан 18

Овај уговор је сачињен у 4 (четири) истоветна примерка, од којих свака уговорна страна задржава по два примерка.

Бр. 400-394/2017-16

У Димитровграду,

дана 20.03.2017. године

|  |  |  |
| --- | --- | --- |
| За Општину Димитровград |  | За корисника |
|  |  |  |
| Владица Димитров |  | Славољуб Маноилов |